Kiekvienas turi savo mėgstamas kojines, tad priklausomai nuo to, ar mėgstate ilgas sportines kojines, vidutinio ilgio siekiančias čiurną kojines, itin trumpas kojines ar pėdutes, priklausys ir jų mūvėjimas. Pėdutės geriausiai atrodys tuo atveju, kai dėvite atviresnę avalynę, kuriai reikia kojinių, bet nenorite, kad jos matytųsi. Tai būtų mokasinai, atviresnio tipo drobiniai sportbačiai ir pan. Ilgas kojines rinkitės prie dalykinės aprangos. Vidutinio ilgio, čiurną siekiančios, ypač juodos sportinės kojinės, yra labai universalios, jos tiks prie įvairių sportbačių, ypač šiltesniu metų laiku. Trumpos kojinės iš batų išlys vos truputį, tačiau jos ir dažniau nuslysta nuo kulno.